[image: ]                        บันทึกข้อความ
ส่วนราชการ    สำนักงานปลัด  องค์การบริหารส่วนตำบลปุโละปุโย  โทร./โทรสาร 0 -73330-821
ที่ ปน. 77501/	02	                                วันที่  5  มกราคม  2564  
เรื่อง   มาตรการส่งเสริมคุณธรรมและความโปร่งใสภายในหน่วยงาน

เรียน   นายองค์การบริหารส่วนตำบลปุโละปุโย

	เรื่องเดิม
		ตามที่นายกองค์การบริหารส่วนตำบลปุโละปุโย ได้ประชุม เรื่อง การประเมินคุณธรรมและความโปร่งใส (ITA) พ.ศ.2563 ซี่งองค์การบริหารส่วนตำบลปุโละปุโยมีผลการประเมินโดยได้คะแนนรวม 91.13  อยู่ในระดับ A  ซึ่งมีรายละเอียด ดังนี้ 
1.ด้าน IIT หน่วยงานมีคะแนน IIT อยู่ในระดับ ดี (Good) บ่งชี้ให้เห็นว่าหน่วยงานมีแนวโน้มการดำเนินงานที่เป็นไปตามหลักการความโปร่งใสและมีมาตรฐานในการปฏิบัติงาน โดยบุคลากรส่วนใหญ่ยังเชื่อมั่นและแสดงความไว้วางใจที่มีต่อการบริหารงานของผู้บริหารที่มุ่งสู่การป้องกันและปราบปรามการทุจรติอย่างมีประสิทธิผล และสะท้อนประสิทธิภาพในการปฏิบัติหน้าที่อย่างซื่อสัตย์สุจริต มุ่งผลสัมฤทธิ์สูงสุดและคำนึงถึงประโยชน์ส่วนรวมเป็นหลักอย่างชัดเจน คุณภาพการให้บริการประชาชนอย่างมีประสิทธิภาพและประสิทธิผล อย่างไรก็ดี สิ่งที่ควรเป็นประเด็นการพัฒนาสำหรับหน่วยงานที่ได้คะแนนในระดับดี คือ
1.1 การสร้างการับรู้เกี่ยวกับแผนการใช้จ่ายงบประมาณรายจ่ายประจำปี
1.2 เปิดโอกาสให้บุคลากรภายในหน่วยงาน มีส่วนร่วมในการตรวจสอบการใช้จ่าย
งบประมาณ
1.3 จัดให้มีช่องทางเพื่อให้ผู้มีส่วนได้ส่วนเสียภายในสามารถแจ้งเบาะแสอันควรสงสัย โดยมีมาตรการคุ้มครองผู้ร้องเรียน ข้อมูลของผู้ร้องเรียนจะต้องถูกเก็บรักษาไว้เป็นความลับ

2 ด้าน EIT อยู่ในระดับ ดี (Good) ซึ่งสะท้อน ประสิทธิภาพในการปฏิบัติหน้าที่อย่างซื่อสัตย์สุจริต มุ่งผลสัมฤทธิ์สูงสุดและคำนึงถึงประโยชน์ส่วนรวมเป็นหลักอย่างชัดเจน คุณภาพการให้บริการประชาชนอย่างมีประสิทธิภาพและประสิทธิผล และชี้ให้เห็นว่าประชาชนหรือผู้รับบริการมีความเชื่อมั่นในคุณภาพการดำเนินงานของหน่วยงานว่ายึดหลักตามมาตรฐาน ขั้นตอนและระยะเวลาที่กำหนดไว้โดยมีการให้ข้อมูลที่ชัดเจนแก่ผู้รับบริการอย่างตรงไปตรงมา ไม่นำผลประโยชน์ของพวกพ้องอยู่เหนือผลประโยชน์สาธารณะ และไม่พบว่ามีการเรียกสินบน ทั้งที่เป็นเงิน ทรัพย์สิน และผลประโยชน์อื่น ๆ ที่อาจคำนวณเป็นเงินได้ อย่างไรก็ดี สิ่งที่ควรเป็นประเด็นการพัฒนาสำหรับหน่วยงานที่ได้คะแนนในระดับดี โดยควรดำเนินการอย่างเข้มข้นมากขึ้น คือ ควรมีการเผยแพร่ผลงานหรือข้อมูลที่สาธารณชนควรรับทราบอย่างชัดเจน 
		รองลงมา คือ การเผยแพร่ข้อมูลของหน่วยงานที่เข้าถึงง่าย ไม่ซับซ้อน และมีช่องทางหลากหลาย นอกจากนี้ควรพัฒนาการดำเนินงาน/การให้บริการของหน่วยงาน โดยเปิดโอกาสให้ผู้รับบริการผู้มาติดต่อหรือผู้มีส่วนได้ส่วนเสียเข้าไปมีส่วนร่วมเพื่อปรับปรุงการดำเนินงาน การบริการให้เกิดความโปร่งใสปรับปรุงวิธีการและขั้นตอนการทำงานให้ดีขึ้น

3 ในส่วนของ แบบวัด OIT มีคะแนนต่ำกว่าเกณฑ์เป้าหมาย (ร้อยละ 85) จึงมีข้อเสนอแนะเพื่อการปรับปรุงการดำเนินงานให้มีผลการประเมินที่ดียิ่งขึ้นในปีถัดไป ดังต่อไปนี้ คือ
1.แบบวัด OIT เป็นการเปิดเผยข้อมูลพื้นฐานต่าง ๆ ที่เป็นปัจจุบันของหน่วยงานสู่สาธารณะบนเว็บไซต์ของหน่วยงานอย่างครบถ้วนสมบูรณ์และง่ายต่อการเข้าถึง และแสดงเจตนารมณ์ในการป้องปรามการทุจริตโดยมีมาตรการที่เป็นรูปธรรม จึงควรดำเนินการดังนี้ 
1.1 การเปิดเผยข้อมูล เน้นการเผยแพร่ข้อมูลพื้นฐานเกี่ยวกับการปฏิบัติงาน ประกอบด้วยข้อมูลด้านการบริหารงานทั่วไป งบประมาณ การจัดซื้อจัดจ้างหรือจัดหาพัสดุและการบริหารทรัพยากรบุคคล รวมทั้งข่าวประชาสัมพันธ์ และมีช่องทางการปฏิสัมพันธ์กับผู้รับบริการและประชาชนทั่วไป และการให้บริการผ่านระบบ e-service โดยต้องเผยแพร่ในหัวข้อหรือตำแหน่งที่สามารถเข้าถึงและสืบค้นข้อมูลได้โดยง่าย ทุกช่วงเวลา ทั้งนี้ ต้องเป็นการเข้าถึงผ่าน URL บนเว็บไซต์หลักของหน่วยงานโดยตรง
 1.2 การป้องกันการทุจริต จัดประชุมเตรียมความพร้อมเข้ารับการประเมิน ITA ก่อนจะศึกษาและวิเคราะห์ผลการประเมินของปีที่ผ่านมาเพื่อกำหนดแนวทางการปรับปรุงและพัฒนา จากนั้นจัดทำแนวทางการปฏิบัติตามมาตรการภายในและให้มีการกำกับติดตามการนำไปปฏิบัติอย่างเป็นรูปธรรม ที่สำคัญ ต้องมีการพัฒนาทักษะ ความรู้ความสามารถของบุคลากรผู้ดูแลเว็บไซต์ของหน่วยงานในการปรับปรุงระบบให้ทันสมัยและมีการติดต่อสื่อสารผ่านเว็บไซต์ได้อย่างรวดเร็วและมีประสิทธิภาพ
		
	ข้อเท็จจริง
		ตามที่สำนักงานปลัด ได้ทำการตรวจสอบข้อมูลข้างต้นแล้วพบว่ายังมีข้อบกพร่องที่จะต้องดำเนินการแก้ไขตามหัวข้อดังนี้
[bookmark: _GoBack]		1.ตัวชี้วัดย่อยที่ 9.1 ข้อมูลพื้นฐาน 
ข้อ 02 ข้อมูลผู้บริหาร  ควรแจ้งเจ้าหน้าที่ผู้รับผิดชอบบันทึกข้อมูลให้ครบถ้วน ตลอดจนจัดทำช่องทางการติดต่อโดยตรงถึงผู้บริหารหน่วยงาน
ข้อ 03 อำนานหน้าที่ ควรแจ้งเจ้าหน้าที่ผู้รับผิดชอบจัดทำข้อมูลอำนาจหน้าที่ขององค์กรปกครองส่วนท้องถิ่น 
			ข้อ 9 Social Network  ควรแจ้งเจ้าหน้าที่ผู้รับผิดชอบจัดทำลิงค์เข้า Facebook ได้จากเวปหลักด้านล่างสุด
		2. ตัวชี้วัดย่อยที่ 9.2 การบริหารงาน
			ข้อ 11 รายงานการกำกับติดตามการดำเนินงานประจำปี รอบ 6 เดือน ควรแจ้งเจ้าหน้าที่ให้ใส่ข้อมูลรายงานกำกับติดตามดำเนินงานประจำปีรอบ 6 เดือน
			ข้อ 17 E-Service ควรแจ้งเจ้าหน้าที่รับผิดชอบจัดทำช่องทาง E-Service 
		3.ตัวชี้วัดย่อยที่ 9.3 การบริหารเงินงบประมาณ
			ข้อ ข้อ 19 รายงานการกำกับติดตามการใช้จ่ายงบประมาณประจำปี รอบ 6 เดือน ควรแจ้งเจ้าหน้าที่ผู้รับผิดให้ใส่ข้อมูลรายงานการกำกับติดตามการใช้จ่ายงบประมาณประจำปี รอบ 6 เดือน ในระบบให้เป็นปัจจุบัน

		4.ตัวชี้วัดย่อยที่ 9.4 การบริหารและพัฒนาทรัพยากรบุคคล  การบริหารและพัฒนาทรัพยากรบุคคล
			ข้อ 25 นโยบายการบริหารทรัพยากรบุคคล  ควรแจ้งเจ้าหน้าที่ผู้รับผิดให้ใส่ข้อมูลนโยบายการบริหารทรัพยากรบุคคลให้เป็นปัจจุบัน
			ข้อ 26 การดำเนินการตามนโยบายการบริหารทรัพยากรบุคคล ควรแจ้งเจ้าหน้าที่ผู้รับผิดให้ใส่ข้อมูลการดำเนินการตามนโยบายการบริหารทรัพยากรบุคคลให้เป็นปัจจุบัน
 		5. ตัวชี้วัดย่อยที่ 9.5 การส่งเสริมความโปร่งใส การจัดการเรื่องร้องเรียนการทุจริต
			ข้อ 30 ช่องทางแจ้งเรื่องร้องเรียนการทุจริต ไม่มีช่องทางที่ให้ประชาชนแจ้งเรื่องร้องเรียนการทุจริตและประพฤติมิชอบโดยตรง ควรแจ้งเจ้าหน้าที่ผู้รับผิดชอบประสานกับผู้ดูแลระบบเวปไซต์ให้กำหนดช่องทางการแจ้งเรื่องร้องเรียนการทุจริตโดยตรง
			ข้อ 31 ข้อมูลเชิงสถิติเรื่องร้องเรียนการทุจริตประจำปี ไม่มีข้อมูลเชิงสถิติเรื่องร้องเรียนการทุจริตและประพฤติมิชอบประจำปี พ.ศ.2563 ควรแจ้งเจ้าหน้าที่ผู้รับผิดดำเนินการใส่ข้อมูลสถิติการร้องเรียนร้องทุกข์ หากไม่มีเรื่องร้องเรียนให้ทำข้อมูลเพื่อเผยแพร่แก่ประชาชนและระบุไม่มีเรื่องร้องเรียน  

		ข้อเสนอแนะ 
1.อบต.ปุโละปุโยควรพัฒนาเว็บไซต์ของตนเองให้สอดคล้อง เป็นไปตามโครงสร้างของข้อมูลตาม OIT ให้ครบหัวข้อการประเมิน
2.ผู้ดูแลระบบหรือผู้ประสานของหน่วยงาน (Admin) และทีมงานควรศึกษาคู่มือการจัดทำข้อมูลเพื่อเปิดเผยต่อสาธารณะที่สอดคล้องกับ OIT โดยละเอียด
3.ก่อนที่จะมีการอนุมัติในระบบ ITAS ผู้บริหารและผู้ดูแลระบบหรือผู้ประสานของหน่วยงาน(Admin) ควรมีการตรวจสอบคำตอบในทุกประเด็นคำถามให้ละเอียด เพื่อป้องกันการจัดส่งข้อมูลที่ผิดพลาดไม่ตรงกับคำถาม ซึ่งจะส่งผลกระทบต่อผลประเมิน

		ดังนั้นเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น เห็นควรมอบหมายเจ้าหน้าที่ผู้รับผิดชอบดำเนินการจัดทำและปรับปรุงเอกสาร ตลอดจนกำชับทุกกองให้ดำเนินการในส่วนที่เกี่ยวข้อง และดำเนินการลงเว็บไซต์ของ อบต ต่อไป

			จึงเรียนมาเพื่อโปรดพิจารณา

               [image: C:\Users\USER\Desktop\อิง.jpg]
						(นายซาฟีอี  ดอเลาะ)
						  หัวหน้าสำนักปลัด

ความเห็นของรองปลัดองค์การบริหารส่วนตำบลปุโละปุโย
............................................................................................................................................................................................................................................................................................................................................................
[image: C:\Users\USER\Desktop\เซาะ.jpg]


						(นางสาวกฤติยา  ประถมปัทมะ)
					   รองปลัดองค์การบริหารส่วนตำบลปุโละปุโย

	
ความเห็นของปลัดองค์การบริหารส่วนตำบลปุโละปุโย
............................................................................................................................................................................................................................................................................................................................................................

[image: ]

						(นายอารีดี   ปากบารา)
					  ปลัดองค์การบริหารส่วนตำบลปุโละปุโย


ความเห็นของนายกองค์การบริหารส่วนตำบลปุโละปุโย

  (นายมามะ  หะยีสามะ)
					  นายกองค์การบริหารส่วนตำบลปุโละปุโย

